पुरस्कार के लिए नामांकन भरने की अंतिम तिथि 31 अक्टूबर है। इसकी विस्तृत जानकारी मंत्रालय की वेबसाइट पर उपलब्ध है। केंद्रीय महिला एवं बाल विकास मंत्री मेनका गांधी ने कहा है कि नारी शक्ति पुरस्कार 1999 से प्रदान किये जा रहे हैं और इनको व्यापक स्तर पर प्रतिष्ठा और मान्यता प्राप्त हुई है। इस वर्ष से स्व नामांकन भी किये जा सकते हैं। चयन समिति को इस संबंध में विशेष निर्देश दिये गये। छानबीन समिति नामांकन की जांच करेगी और चयनित नामांकनों को अंतिम फैसले के लिये राष्ट्रीय चयन समिति को सौंप देगी।